# Carles de Borbó-Dues Sicílies (duc de Calàbria)

### De Viquipèdia

Carles de Borbó-Dues Sicílies, duc de Calàbria (Lausana 1938). Príncep de les Dues Sicílies amb el tractament d'altesa reial que des del 1964 és el cap de la Casa Reial de les Dues Sicílies i que des del 1994 és infant d'Espanya.

Nascut el 16 de gener de 1938 a Lausana, sent fill de l'infant Alfons de Borbó-Dues Sicílies i de la princesa Alícia de Borbó-Parma. Nét per via paterna del príncep Carles de Borbó-Dues Sicílies i de la infanta Maria de la Mercè d'Espanya i per via materna del príncep Elies de Borbó-Parma i de l'arxiduquessa Maria Anna d'Àustria.

Un any després del seu naixement s'instal·là a Espanya. Elegit l'any 1948 pel comte de Barcelona per ingressar junt amb el príncep Joan Carles de Borbó a un col·legi especial pel príncep hereu a la finca de Las Jarrillas preperat entre el comte i el general Francisco Franco.

L'any 1964 es casà amb la princesa Anna d'Orleans, filla del príncep Enric d'Orleans i de la princesa Isabel d'Orleans-Bragança. La parella s'instal·là a Madrid on han format una família de cinc fills:

- SAR la princesa Cristina de Borbó-Dues Sicílies, nascuda a Madrid el 1966. Es casà el 1994 a Ciudad Real amb Pedro López-Quesada.

- SAR la princesa Maria Paloma de Borbó-Dues Sicílies, nada a Madrid el 1967. Es casà amb l'arxiduc Simeó d'Àustria el 1996 a Ciudad Real.

- SAR el príncep Pere de Borbó-Dues Sicílies, nat a Madrid el 1968. Casat morganàticament amb Sofia Landaluce y Melgarejo el 2001 a Madrid.

- SAR la princesa Inès de Borbó-Dues Sicílies, nada a Madrid el 1971. Casada a Toledo amb l'aristòcrata napolità Michele Carrelli Palombi dei Marchesi di Raiano l'any 2001.

- SAR la princesa Victòria de Borbó-Dues Sicílies, nada a Madrid el 1976. Casada des de l'any 2003 amb l'armador grec Markos Nomikos.

Els ducs de Calàbria es conegueren a Atenes l'any 1962 en motiu del casament dels futurs reis d'Espanya. L'any 1994 el rei atorgà, per la seva estreta vinculació amb la Casa Reial, el títol d'infant d'Espanya a Carles de Borbó-Dues Sicílies.

Des de l'any 1964 el príncep Carles és duc de Calàbria, títol que l'acredita com a pretendent al tro de les Dues Sicílies. Malgrat tot, arran de la mort del cap de la Casa, el príncep Ferran de Borbó-Dues Sicílies, s'inicià un conflicte successori que enfrontà al pare de Carles amb el seu germà, el príncep Rainier de Borbó-Dues Sicílies. El conflicte encara no és resolt i les dues visions mantenen punts radicalment enfrontats.

Carles esgrimeix el fet que per ordre successori la seva branca ocupa un lloc preferent en front de la del príncep Rainier i que Carles realitzà un casament en el si de la reialesa. En canvi, Rainier esgrimeix que la branca de Carles renuncià als seus drets successoris en motiu del casament del príncep Carles de Borbó-Dues Sicílies amb la princesa Maria de la Mercè d'Espanya l'any 1900.

El duc de Calàbria es dedica a l'explotació agrària de les seves finques a les províncies ede Toledo i de Ciudad Real. A més a més, és propietari d'una important cartera accionarial en la qual hi destaquen empreses com Repsol o Telefònica.

Des de mitjans de la dècada de 1990, el duc manté un conflicte familiar amb el seu fill, el duc de Noto, ja que aquesta ha decidit, en contra de la voluntat del seu pare, casar-se amb l'aristòcrata espanyola, Sofia Landaluce, la qual cosa invalida al duc com a successor del seu pare a la Corona de les Dues Sicílies.

Obtingut de "http://ca.wikipedia.org../../../c/a/r/Carles_de_Borb%C3%B3-Dues_Sic%C3%ADlies_%28duc_de_Cal%C3%A0bria%29_8495.html"

Categories: Infants d'Espanya | Prínceps de les Dues Sicílies

##### Views

- Article
- Discussió
- Revisió actual

##### Cerca

##### En altres llengües

- English
- Español